0382.xml
برسبین ٹیسٹ، کینگروز اپنی پہلی اننگز میں 505 رنز بنا کر آؤٹ ہوگئے، سٹیون سمتھ 133، مچل جانسن 88 اور مچل سٹارک 52 رنز کے ساتھ نمایاں بلے باز رہے، اشانت شرما اور یادوو نے تین تین وکٹیں حاصل کیں، بھارتی ٹیم نے ایک وکٹ کے نقصان پر 71 رنز بنا لئے، آسٹریلوی برتری ختم کرنے کیلئے مزید 26 رنز کی ضرورت
برسبین ۔ 19 دسمبر (اے پی پی) کپتان سٹیون سمتھ کی شاندار سنچری کی بدولت آسٹریلوی ٹیم برسبین ٹیسٹ کے تیسرے روز 505 رنز بنا کر آؤٹ ہوگئی، سٹیون سمتھ 133، مچل جانسن 88 اور مچل سٹارک 52 رنز کے ساتھ نمایاں بلے باز رہے، یہ سٹیون سمتھ کی چھٹی سنچری تھی، بھارت کی طرف سے اشانت شرما اور یادوو نے تین تین جبکہ روی چندرنا ایشون اور آرون نے دو دو وکٹیں حاصل کیں، بھارتی ٹیم نے میچ کے تیسرے روز کھیل ختم ہونے تک ایک وکٹ کے نقصان پر 71 رنز بنا لئے تھے اور اس کو آسٹریلوی برتری ختم کرنے کیلئے مزید 26 رنز کی ضرورت تھی جبکہ اس کی 9 وکٹیں ابھی باقی ہیں۔ آسٹریلیا کی طرف سے واحد وکٹ مچل سٹارک نے حاصل کی۔ جمعہ کو آسٹریلوی ٹیم نے اپنی پہلی ادھوری اننگز 221 رنز 4 کھلاڑی آؤٹ پر دوبارہ شروع کی تو سٹیون سمتھ 65 ار مچل مارش 7 رنز پر کھیل رہے تھے۔ مچل مارش 11 رنز بنا کر اشانت شرما کی گیند پر کلین بولڈ ہوگئے۔ بریڈ بیڈن آسٹریلیا کے چھٹے آؤٹ ہونے والے کھلاڑی تھے جو 6 رنز بنا کر آرون کی گیند پر پوجارہ کے ہاتھوں کیچ آؤٹ ہوئے۔ مچل جانسن نے کپتان سٹیون سمتھ کے ساتھ ملکر ساتویں وکٹ کی شراکت میں 148 قیمتی رنز بنے تاہم اس موقع پر مچل جانسن 88 رنز بنا کر اشانت شرما کی گیند پر مہندرا سنگھ دھونی کے ہاتھوں کیچ آؤٹ ہوگئے۔ ان کے بعد کپتان سٹیون سمتھ کی شاندار اننگز کا بھی خاتمہ ہوگیا اور وہ 133 رنز بنا کر اشانت شرما کی گیند پر کلین بلڈ ہوگئے۔ وہ آسٹریلیا کے آٹھویں آؤٹ ہونے والے کھلاڑی تھے۔ نیتھن لیون نویں آؤٹ ہونے والے کھلاڑی تھے جو 23 رنز بنا کر آرون کی گیند پر روہیت شرما کے ہاتھوں کیچ آؤٹ ہوئے۔ مچل سٹار آخری آؤٹ ہونے والے کھلاڑی تھے جو اپنی نصف سنچری مکمل کرنے کے بعع 82 رنز بنا کر ایشون کی گیند پر کلین بولڈ ہوگئے۔ ہینرل ووڈ 32 رنر کے ساتھ ناٹ آؤٹ رہے۔ یوں آسٹریلوی ٹیم بھارتی اننگز کے سکور 408 رنز کے جواب میں 97 رنز کی برتری کے ساتھ 505 رنز بنا کر آؤٹ ہوگئی۔ بھارت کی طرف سے عمدہ باؤلنگ کا مظاہرہ کرتے ہوئے اشانت شرما اور اومیش یادوو نے تین تین جبکہ آرون اور روی چندرنا ایشون نے دو دو کھلاڑیوں کو آؤٹ کیا۔ جواب میں بھارتی ٹیم کی طرف سے دوسری اننگز کا آغاز مرلی وجے اور شیکھ دھاوان نے کیا۔ بھارت کا آغاز مایوس کن تھا۔ پہلی اننگز میں بھارت کی طرف سے سنچری سکور کرنے والے مرلی وجے دوسری اننگز میں 27 رنز بنا کر مچل سٹار کی گیند پر کلین بولڈ ہوگئے۔ میچ کے تیسرے روز جب کھیل ختم ہوا تو بھارتی ٹیم نے اپنی دوسری اننگز میں ایک وکٹ کے نقصان پر 71 رنز بنائے تھے اور اس کو آسٹریلوی برتری کو ختم کرنے کیلئے مزید 26 رنز کی ضرورت تھی جبکہ اس کی 9 وکٹیں ابھی باقی تھیں۔ شیکھ دھاوان 26 اور چیتشوار پوجارا 15 رنز پر کھیل رہے تھے۔ آسٹریلیا کی طرف سے واحد وکٹ مچل سٹار نے حاصل کی۔
APP
19.12.14
0382p.xml
برسین ٹیسٹ:اسمتھ کے بعد ٹیل اینڈرز بھی بھارت کو بھاری پڑ گئے آسٹریلیا 505پر آؤٹ ،97 کی سبقت ، کپتان کی سنچری ، جونسن اور اسٹارک نے ففٹیز بنائیں
برسبین (اسپورٹس ڈیسک )برسبین ٹیسٹ میں اسمتھ کے بعد آسٹریلوی ٹیل اینڈرز بھی بھارت کو بھاری پڑ گئے، کپتان کی سنچری کے بعد مچل جونسن اور اسٹارک ففٹیز بنانے میں سرخرو رہے ،دیگر پلیئرز نے بھی مختصر مگر کار آمد اننگز کھیلیں ، میزبان ٹیم نے505 رنز بنا کر کی97 سبقت پالی ، تیسرے دن کے اختتام پر میزبان ٹیم نے دوسری باری میں ایک وکٹ پر71 رنز بنائے ، اسے اب بھی26 رنز کے خسارے کا سامنا ہے ، شیکھر دھون26 اور چتیشوزپجارا15 پر ناٹ آؤٹ ہیں ، مچل سٹارک نے مرلی وجے (27)کو ٹھکانے لگا کر واحد وکٹ حاصل کی ۔تفصیلات کے مطابق برسبین ٹیسٹ کے تیسرے دن آسٹریلوی ٹیل اینڈرز نے زبردست مزاحمت کرتے ہوئے بھارت کے خلاف اپنی ٹیم کو پرتری دلا دی ، کپتان اسمتھ کی سنچری کے بعد مچل جونسن اور مچل اسٹارک نے نصف سنچریاں جڑیں ، کینگروز نے اپنی نامکمل جوابی اننگز کو وکٹ رنز سے شروع کیا ، اس وقت وہ حریف کے مجموعے408 سے187 رنز پیچھے تھی ،چار اختتامی وکٹوں نے مجموعے میں 258رنز جوڑ کر ٹیم کو بر تری دلا دی ، کپتان اسٹیون اسمتھ اور جونسن نے ساتویں وکٹ کیلیے148 رنز کی قیمتی شراکت سے بھارتی بولرز کا امتحان لیا ، جونسن کیرےئر کی دوسری سنچری سے محض12 رنز کی دوری پر ایشانت شرما کی گیند پر وکٹ کیپر دھونی کا کیچ بنے ، انھوں نے13 چوکے اور ایک چھکا لگایا ، ان کے میدان بدر ہونے کے پانچ گیندوں بعد اسمتھ (133)نے بھی پویلین کی راہ لے لی ، ایشانت شرما کی گیند پر ای ساےئڈ ایج نے وکٹیں اڑادیں ، یہ اسمتھ کی مجموعی چھٹی ٹیسٹ سنچری شمار ہوئی ، انھوں نے ایڈیلیڈ میں162 اور52 کی اننگز کھیلی تھیں، اسٹارک 52اور لیون23 رنز بنانے میں کامیاب رہے ، ہیزل ووڈ نے32 رنز ناٹ آؤٹ اسکور کیے، آسٹریلوی اننگز 505پر تمام ہوئی ، ایشانت اور رامیش یادیو نے3 ،3 جبکہ ورون اور روی چندرن ایشون نے 2،2وکٹیں لیں ۔
express
20.12.14